ועדת הכנסת, כנסת 19, פרוטוקול מספר 135, 2014-12-08 11:00

יריב לוין: חברים, אני פותח את ישיבת הוועדה, על סדר היום שורה ארוכה של נושאים ערב פיזורה הצפוי של הכנסת.

יריב לוין: אני מציע, לפי הצעתו של יושב ראש הקואליציה ובקשתו של חבר הכנסת באסל גטאס, אנחנו נתחיל מהסעיף שרשום בסדר היום כסעיף ב': הצעת חוק התפזרות הכנסת התשע"ה-2014 (כ/585), הכנה לקריאה שנייה ושלישית, והקדמת הדיון בה.

יריב לוין: רבותי, ההצעה, תיכף ארבל תקריא אותה, אומרת משפט אחד, מדובר בקביעת התאריך ליום כ"ו באדר התשע"ה, 17 במרץ 2015.

יריב לוין: ארבל, אני מציע שתקריאי לפרוטוקול, שיהיה לנו את זה מסודר.

<ארבל אסטרחן: הצעת חוק התפזרות הכנסת התשע-עשרה, התשע"ה-2014.

<ארבל אסטרחן: הכנסת התשע-עשרה תתפזר לפני כהונתה והבחירות לכנסת העשרים יתקיימו במועד שאמר יושב ראש הוועדה.

יריב לוין: כמובן שאני גם מציע, שניתן פטור מחובת הנחה, כדי שנוכל לאשר את זה היום ובכך לסיים את התהליך.

נסים זאב: אני מבקש הסתייגות.

יריב לוין: אין בעיה, אתה רוצה הסתייגות?

זאב אלקין: היה סיכום בין כל ראשי הסיעות, שלחוק הזה לא מגישים הסתייגויות.

נסים זאב: לא, אני מבקש זכות דיבור.

זאב אלקין: בקשת דיבור אתה יכול.

יריב לוין: בקשת דיבור, בסדר.

<ארבל אסטרחן: אני מזכירה, שזה צריך לעבור עם רוב של לפחות 61, בקריאה השלישית.

רות קלדרון: אדוני היושב ראש, אני מבקשת בקשת דיבור.

יריב לוין: אין בעיה.

יריב לוין: אני רוצה לבקש, שלא נשבור את המסורת, שהיתה לנו בכנסת הזאת וגם בקודמותיה, בטח לא בחוק התפזרות הכנסת, שחבר הכנסת זאב יהיה הדובר האחרון, כמו שאנחנו תמיד מקפידים.

נסים זאב: אדוני היושב ראש, אני מבקש לדעת, זה חוק שמאגד את כל החוקים?

יריב לוין: כן.

יריב לוין: טוב רבותי, מי בעד הצעת חוק התפזרות הכנסת התשע-עשרה, התשע"ה-2014, לקריאה שנייה ושלישית?

יריב לוין: בעד – 6

יריב לוין: נמנעים – אין

יריב לוין: בעד פה אחד, אין מתנגדים, אין נמנעים, אושר.

יריב לוין: מי בעד לתת פטור מחובת הנחה לחוק התפזרות הכנסת התשע-עשרה?

יריב לוין: בעד – פה אחד

יריב לוין: נמנעים – אין

יריב לוין: בעד פה אחד, אין מתנגדים, אין נמנעים, אושר פה אחד.

יריב לוין: <

יריב לוין: בהצעת חוק להסדר התדיינות בסכסוכי משפחה, התשע"ד-2014 (מ/885)>

יריב לוין: אני עובר עכשיו לנושאים שנוגעים לבקשות פטור מחובת הנחה.

יריב לוין: חלק מהנושאים, אני מתבקש על ידי ועדת ההסכמות להוריד מסדר היום.

יריב לוין: מה שנשאר על סדר היום: הצעת חוק להסדר התדיינות בסכסוכי משפחה, התשע"ד-2014.

יריב לוין: הצעה שהסתיימה, כל ההצעות האלה הסתיימו ורוצים להעביר אותן טרם שהכנסת תתפזר.

יריב לוין: מי בעד לאשר את הפטור מחובת הנחה להצעת חוק להסדר התדיינות בסכסוכי משפחה, התשע"ד-2014.

יריב לוין: בעד – פה אחד

יריב לוין: נמנעים – אין

יריב לוין: אושר פה אחד.

יריב לוין: <

יריב לוין: בהצעת חוק יסודות התקציב (תיקון מס' 46) (שינויים בתקציב הביטחון), התשע"ה-2014 (כ/583).

יריב לוין: >

יריב לוין: אני עובר לנושא הבא: הצעת חוק יסודות התקציב (תיקון מס' 46) (שינויים בתקציב הביטחון), התשע"ה-2014 (כ/583).

יריב לוין: מי בעד לאשר את הפטור?

יריב לוין: בעד – 5

יריב לוין: נמנעים – אין

יריב לוין: 5 בעד, 3 מתנגדים, אין נמנעים, אושר.

יריב לוין: <

יריב לוין: בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה), התשע"ה-2014 (מ/904)>

יריב לוין: אני עובר להצעת החוק הבאה:

יריב לוין: הצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראת שעה), התשע"ה-2014 (מ/904).

יריב לוין: מי בעד החוק הזה?

יריב לוין: בעד – 9

יריב לוין: נמנעים – אין

יריב לוין: 9 בעד, 2 נגד, אין נמנעים, אושר.

יריב לוין: <

יריב לוין: בהצעת חוק המכר (דירות) (הבטחת השקעות של רוכשי דירות) (תיקון מס' 8) (התחדשות עירונית), התשע"ה-2014 (כ579)>

יריב לוין: אנחנו עוברים להצעה הבאה: הצעת חוק המכר (דירות) (הבטחת השקעות של רוכשי דירות) (תיקון מס' 8) (התחדשות עירונית), התשע"ה-2014 (כ/579).

יריב לוין: מי בעד?

יריב לוין: בעד – 7

יריב לוין: נמנעים – אין

יריב לוין: בעד 7, נגד אין, נמנעים אין, אושר.

יריב לוין: <

יריב לוין: בהצעת חוק פיקוח על בתי ספר (תיקון מס' 8), התשע"ה-2014 (פ/2070/19)>

יריב לוין: ההצעה הבאה: הצעת חוק פיקוח על בתי ספר (תיקון מס' 8), התשע"ה-2014 (פ/2070/19).

יריב לוין: מי בעד?

יריב לוין: בעד – 9

יריב לוין: נמנעים – אין

יריב לוין: 9 בעד, אין מתנגדים, אין נמנעים, אושר.

יריב לוין: <

יריב לוין: הצעת חוק איסור אלימות בספורט (תיקון) (הגברת האכיפה), התשע"ה-2014 (פ/2625/19)>

יריב לוין: אני עובר לנושא הבא: הצעת חוק איסור אלימות בספורט (תיקון) (הגברת האכיפה), התשע"ה-2014 (פ/2625/19), מי בעד?

יריב לוין: בעד – פה אחד

יריב לוין: נמנעים – אין

יריב לוין: בעד רוב, נגד אין, נמנעים אין, אושר פה אחד.

יריב לוין: <

יריב לוין: הצעת חוק זכויות החולה (תיקון מס' 8), התשע"ה-2014 (כ/578)>

יריב לוין: אני עובר להצעה הבאה: הצעת חוק זכויות החולה (תיקון מס' 8), התשע"ה-2014 (כ/578).

יריב לוין: מי בעד?

יריב לוין: בעד – רוב

יריב לוין: נמנעים – אין

יריב לוין: פה אחד, אין מתנגדים, אין נמנעים, אושר.

יריב לוין: <

יריב לוין: הצעת חוק טיפול בחולי נפש (תיקון מס' 8), התשע"ה-2014 (מ/673)>

יריב לוין: אנחנו עוברים להצעה הבאה – אנין מבין, שהצעת חוק הביטוח הלאומי (תיקון מס' 161), התשע"ה-2014, יורדת.

יריב לוין: מעניין מי הסיעה שהתנגדה.

קארין אלהרר: מי הסיעה שהתנגדה?

יריב לוין: אני לא יודע.

יריב לוין: בינתיים אני עובר להצעה הבאה: הצעת חוק טיפול בחולי נפש (תיקון מס' 8), התשע"ה-2014 (מ/673), מי בעד?

יריב לוין: בעד – רוב

יריב לוין: נמנעים – אין

יריב לוין: פה אחד, אין מתנגדים, אין נמנעים, אושר.

יריב לוין: <

יריב לוין: הצעת חוק הדואר (תיקון מס' 12), התשע"ה-2014 (מ/881)>

יריב לוין: ההצעה הבאה: חוק הדואר (תיקון מס' 12), התשע"ה-2014 (מ881), מי בעד?

יריב לוין: בעד – 9

יריב לוין: נמנעים – אין

יריב לוין: בעד פה אחד, נגד אין, נמנעים אין, אושר.

יריב לוין: <

יריב לוין: הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון מס' 5) (איסור הפליה בשל לבישת מדי כוחות הביטחון וההצלה), התשע"ד-2014 (כ/570)>

יריב לוין: ההצעה הבאה: הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון מס' 5) (איסור הפליה בשל לבישת מדי כוחות הביטחון וההצלה), התשע"ד-2014, (כ/570).

יריב לוין: מי בעד?

יריב לוין: בעד – רוב

יריב לוין: נמנעים – אין

יריב לוין: בעד פה אחד, אין מתנגדים, אין נמנעים, אושר.

יריב לוין: <

יריב לוין: הצעת חוק מימון מפלגות (תיקון - הלוואות ומימון), התשע"ה-2014 (פ/292019)>

יריב לוין: אני עובר להצעה הבאה: חוק מימון מפלגות (תיקון – הלוואות ומימון), התשע"ה-2014 (2920/19).

יריב לוין: חבר הכנסת אלקין, חוק מימון מפלגות כרגע עומד לקריאה ראשונה.

יריב לוין: אז אנחנו מאשרים לו פטור בקריאה השנייה והשלישית, במידה ויאושר כמובן.

יריב לוין: בעד – פה אחד

יריב לוין: נמנעים – אין

יריב לוין: בעד פה אחד, אין מתנגדים, אין נמנעים, אושר.

יריב לוין: רבותי, הצעת חוק הביטוח הלאומי (תיקון מס' 161), זה החוק המכונה חוק לבנת פורן, לכן הוא ירד מסדר היום, על פי ההנחיה של ועדת ההסכמות.

קארין אלהרר: אפשר לדעת מי?

קארין אלהרר: מה, זה חסוי?

קארין אלהרר: איפה הדמוקרטיה, היא הולכת לאיבוד?

זאב אלקין: יושב ראש הוועדה, כדי לאפשר לו להידבר ולהציל את החוק, יודע מי הסיעה שהתנגדה, הוא עוסק בהידברות כרגע.

יריב לוין: אני כמובן אומר, שבמידה ויהיו הסכמות על חוקים נוספים, אני אכנס את הוועדה ללא דיחוי.

יריב לוין: כאן לא תהיה הבעיה.

יריב לוין: <סדרי עבודת הכנסת והוועדות בפגרת הבחירות>

יריב לוין: סעיף ג': סדרי עבודת הכנסת והוועדות בפגרת בחירות – אני אומר לפרוטוקול, אין לנו כרגע את הפנייה של יושב ראש הכנסת, לכן הנושא הזה יידחה לישיבה אחרת.

יריב לוין: <בקשת חברי הכנסת אברהים צרצור, מסעוד גנאים, וטאלב אבו עראר בדבר שינויים בהרכב הסיעתי של סיעת רע"מ- תע"ל>

יריב לוין: אנחנו עוברים לבקשה של חברי הכנסת אברהים צרצור, מסעוד גנאים וטאלב אבו עראר בדבר שינויים בהרכב הסיעתי של סיעת רע"מ-תע"ל.

יריב לוין: מי מציג?

יריב לוין: חבר הכנסת צרצור, בבקשה.

אברהים צרצור: יושב ראש סיעת רע"מ-תע"ל-מד"ע מיוצגת היום על ידי ארבעה חברי כנסת, גם על ידי ארבע מפלגות, שכל מפלגה מיוצגת על ידי חבר כנסת אחד.

אברהים צרצור: שני חברי כנסת, חבר הכנסת מסעוד גנאים וחבר הכנסת טאלב אבו עראר, החליטו להצטרף לרשימה שאני עומד בראשה, רשימת האיחוד הערבי, זאת רשימת רע"מ.

אברהים צרצור: על כן, הסיעה שלנו תהיה, לאחר החלטת ועדת הכנסת, כדלקמן: הסיעה תישאר אותה סיעה, שלושה חברי כנסת יהיו נציגים של רשימת האיחוד הערבי.

אברהים צרצור: תע"ל מיוצגת על ידי חבר הכנסת טיבי.

יריב לוין: ארבל, הערות, התייחסויות, הסברים.

<ארבל אסטרחן: זו קונסטרוקציה אפשרית אבל קצת מוזרה ואני לא זוכרת ממש כמותה.

<ארבל אסטרחן: יש לנו ארבע מפלגות, שמיוצגת בסיעה אחת ולכן, בשביל שמפלגה אחת תוכל לייצר שלושה חברי כנסת, עושים כאן איזשהו הליך של התפלגות מתוך הסיעה, והתמזגות חזרה מתוך הסיעה, כאשר הבקשה היא, שההתמזגות תהיה לתוך אחת משתי המפלגות שנותרו בתוך הסיעה.

<ארבל אסטרחן: בסדר, זה הליך קצת מוזר, אבל ברגע שיש הסכמה של כולם, אז הוא אפשרי.

<ארבל אסטרחן: ברור שמאותו רגע, מפלגת רע"מ תמנה שלושה חברי כנסת.

<ארבל אסטרחן: אני מבינה, שאין שינוי בשם שלה, בבאי הכוח שלה.

אברהים צרצור: בשום דבר.

<ארבל אסטרחן: מפלגת תע"ל תמשיך לייצג חבר כנסת אחד – גם שם אין שינוי.

<ארבל אסטרחן: ובעצם שתי המפלגות האחרות, מד"ע ומל"ע יפסיקו להיות מיוצגות בכנסת.

אברהים צרצור: בדיוק כך.

<ארבל אסטרחן: אני רוצה להגיד את ההשלכות, שיהיה ברור לכולם.

<ארבל אסטרחן: הן בעצם יפסיקו לקבל מימון מפלגות שוטף.

<ארבל אסטרחן: הן גם לא יקבלו מקדמת מימון לבחירות.

<ארבל אסטרחן: אבל אם הן יגישו רשימת מועמדים לכנסת הבאה, הן יהיו זכאיות למימון כסיעות שנבחרו לכנסת, יעשו להן ממוצע.

<ארבל אסטרחן: לעומת זאת, רע"מ תיחשב סיעה שזכתה במנדט אחד בכנסת התשע-עשרה.

אברהים צרצור: מאה אחוז, כן.

קארין אלהרר: אדוני היושב ראש, אני מבקשת להגיש רביזיה על חוק מימון מפלגות, שלא הצבעתי עליו.

יריב לוין: מאה אחוז, לרשום שיש רביזיה על חוק מימון מפלגות.

קארין אלהרר: גם על החוק של חבר הכנסת מוטי יוגב.

יריב לוין: החוק של מוטי יוגב לא עלה לדיון, הוא ירד מסדר היום.

יריב לוין: רבותי, אנחנו מצביעים על בקשת חברי הכנסת אברהים צרצור, מסעוד גנאים וטאלב אבו עראר בדבר שינויים בהרכב הסיעתי של סיעת רע"מ-תע"ל.

יריב לוין: מי בעד הבקשה?

יריב לוין: בעד – 10

יריב לוין: נמנעים – 1

יריב לוין: בעד 10, אין מתנגדים, אין נמנעים, הבקשה אושרה, שיהיה בהצלחה.

יריב לוין: רבותי, אני עובר לסעיף ה.

יריב לוין: הקמת ועדת משותפת של ועדת הכלכלה וועדת החינוך, התרבות והספורט, לפי חוק הרשות השנייה לטלוויזיה ורדיו.

יריב לוין: רבותי, קיבלתי רק עכשיו את ההרכב המוצע של הוועדה, ההרכב הוא בלתי מאוזן ובלתי סביר לצערי, מכיוון שהוא כולל, לשם דוגמה, שני נציגים למפלגת העבודה מתוך עשרה אנשים בלבד, שאחד מהם הוא גם היושב ראש.

יריב לוין: נדמה לי שזה לא יכול להיות.

יריב לוין: לכן, מאחר וממילא תהיה לנו עוד ישיבה אחת כדי לאשר לדון ברביזיה ולאשר את נושא סדרי הדיון, אז גם את הנושא הזה אני מעביר לישיבה הבאה.

שולי מועלם-רפאלי: מי השמות?

יריב לוין: אני יכול להקריא לכם את השמות שקיבלתי, אבל זה לא יהיה הרכב הוועדה.

אורלי לוי אבקסיס: מתי תהיה הישיבה הבאה?

יריב לוין: אני לא יודע, אנחנו נודיע.

יריב לוין: השמות שקיבלתי הם: אבישי ברוורמן, יצחק וקנין, מיכל רוזין, גילה גמליאל, איילת שקד, יחיאל חיליק בר, עמרם מצנע, רונן הופמן, רות קלדרון ושמעון אוחיון.

יריב לוין: אבל ברור לגמרי, שהדבר הזה יחייב איזשהו עדכון.

נסים זאב: אדוני היושב ראש, שאלה, האם לוועדה הזאת יש את הסמכויות לקבוע נושאים או לטפל בנושאים נוספים?

יריב לוין: לא.

יריב לוין: תהיה לה סמכות לדון אך ורק באישור ההמלצה החדשה שהונחה על שולחננו על ידי הרשות השנייה לטלוויזיה ורדיו בעניין מתן הקלות לערוץ 10.

נסים זאב: רק זה?

יריב לוין: כן, רק זה.

יריב לוין: זה הנושא היחיד.

יריב לוין: זה יהיה רק לזה.

יריב לוין: רבותי, תודה רבה, הישיבה נעולה.